खान मंत्रालय
खान मंत्रालय ने देश भर में 176 गतिविधियों के साथ स्वच्छता ही सेवा को मनाया
1 अक्टूबर को देश भर में 39 गतिविधियों का आयोजन किया जाएगा
खान मंत्रालय ने सीपीएसई और इसके क्षेत्रीय संगठनों के साथ मिलकर 15 से 30 सितंबर 2023 तक पूरे पखवाड़े में कई गतिविधियों का आयोजन किया। स्वच्छता ही सेवा  अभियान के दौरान, मंत्रालय ने अपने संबद्ध और अधीनस्थ कार्यालयों के साथ पंद्रह राज्यों में 176 एसएचएस गतिविधियों का आयोजन किया, जिनमें 7197 लोग ने भागीदारी की और 40868 मानव घंटो का उपयोग किया।
स्वच्छता ही सेवा 2023 पहल के तहत, नेशनल एल्युमीनियम कंपनी लिमिटेड  ने कोणार्क मंदिर प्रबंधन को 100 छतरियां वितरित की। नाल्को के कर्मचारी प्लास्टिक-मुक्त समुद्र तट को सुनिश्चित करने के लिए जागरूकता अभियान के रूप में ओडिशा के कोणार्क में रामचंडी मंदिर और आसपास के समुद्र तट पर स्वच्छता अभियान में भाग लिया। स्वच्छता पर जागरूकता पैदा करने के लिए, नाल्को ने रेत से कलाकृति बनाने के लिए प्रसिद्ध कलाकार श्री मानस साहू को आमंत्रित किया जिन्होंने पुरी के गोल्डन सी बीच पर एक मनमोहक रेत कला का निर्माण किया। इसने सबको प्रभावित किया और इसे मीडिया का व्यापक कवरेज भी मिला, इससे एसएचएस 2023 के बारे में जागरूकता पैदा करने का उद्देश्य पूरा हुआ।
हिंदुस्तान कॉपर लिमिटेड ने भी 51 गतिविधियों के साथ एसएचएस 2023 को मनाया। इंडियन कॉपर कॉम्प्लेक्स , घाटशिला, जिला-पूर्वी सिंहभूम, झारखंड में; खेतड़ी कॉपर कॉम्प्लेक्स , खेतड़ी, जिला-झुंझुनू, राजस्थान; मलांजखंड कॉपर प्रोजेक्ट , मलांजखंड, जिला-बालाघाट, मध्य प्रदेश; तलोजा कॉपर कॉम्प्लेक्स , तलोजा, जिला-रायगढ़, महाराष्ट्र; गुजरात कॉपर प्रोजेक्ट , झगड़िया, जिला- भरूच, गुजरात; क्षेत्रीय बिक्री कार्यालय , दिल्ली और कोलकाता में उनके कॉर्पोरेट कार्यालय में वृहद स्तर पर सफाई अभियान चलाया गया।
मिनरल एक्सप्लोरेशन एंड कंसल्टेंसी लिमिटेड ने भी इस अवधि के दौरान 14 ऑन-ग्राउंड गतिविधियों का आयोजन किया । एमईसीएल कॉर्पोरेट कार्यालय में बच्चों के लिए चित्र बनाने की प्रतियोगिता आयोजित की।
नेशनल इंस्टीट्यूट ऑफ रॉक मैकेनिक्स ने भी कर्नाटक में कार्यालय परिसर और आस पास में विभिन्न स्वच्छता गतिविधियों का आयोजन कर स्वच्छता ही सेवा को मनाया।
भारतीय खान ब्यूरो मुख्यालय नागपुर और इसके क्षेत्रीय कार्यालयों ने भी स्वच्छता ही सेवा कार्यक्रमों में उत्साहपूर्वक भाग लिया। इस स्वच्छता पखवाड़े के दौरान आईबीएम कर्मचारियों ने 31 गतिविधियों में भाग लिया। साइकिल रैली, बड़े पैमाने पर वृक्षारोपण, विभिन्न बाहरी स्वच्छता अभियान, सरकारी स्कूलों में स्वच्छता किट का वितरण आदि का आयोजन किया गया।
स्वच्छता ही सेवा अभियान के अनुरूप, भारतीय भूवैज्ञानिक सर्वेक्षण ने जीएसआई द्वारा चिन्हित जीवाश्म पार्कों में विश्व पर्यटन दिवस मनाया । भू-विरासत स्थलों को बढ़ावा देने के लिए, जीएसआई ने शिवालिक जीवाश्म पार्क, हिमाचल प्रदेश, तिरुवक्कराई फॉसिल वुड पार्क, तमिलनाडु, अमखोई फॉसिल वुड पार्क, पश्चिम बंगाल, स्ट्रोमेटोलाइट पार्क, राजस्थान, डायनासोर जीवाश्म पार्क, गुजरात, समुद्री गोंडवाना जीवाश्म पार्क, छत्तीसगढ़, स्ट्रोमेटोलाइट बियरिंग कार्बोनेट, सिक्किम में विभिन्न गतिविधियों का आयोजन किया। वृक्षारोपण अभियान के अलावा, दीवार कला पेंटिंग और घरेलू कर्मचारियों के लिए मुफ्त स्वास्थ्य जांच शिविर भी आयोजित किए गए।
एसएचएस अभियान गांधी जयंती, महात्मा गांधी का जन्मदिन की पूर्व संध्या पर, प्रधानमंत्री के एक घंटे श्रमदान के आह्वान के साथ अपने शिखर पर पहुंच रहा है। भारत सरकार ने आम नागरिकों से 1 अक्टूबर को गांधी जयंती की पूर्व संध्या पर “एक तारीख एक घंटा एक साथ” नारे के साथ स्वच्छता ही सेवा अभियान के तहत अपने आस-पास की साफ-सफाई के लिए एक घंटे श्रमदान करने का आह्वान किया है।
खान मंत्रालय और इसकी इकाइयां 1 अक्टूबर 2023 को 39 गतिविधियों आयोजित करने जा रही हैं। खान मंत्रालय के वरिष्ठ अधिकारी देश भर में 15 विभिन्न गतिविधियों के लिए विभिन्न स्थानों का दौरा करेंगे। उनके मार्गदर्शन में स्वच्छता ही सेवा गतिविधियाँ आयोजित की जाएंगी। यह महात्मा गांधी जी को उनकी जयंती की पूर्व संध्या पर एक ‘स्वच्छांजलि’ होगी। 2 अक्टूबर को खान मंत्रालय की सभी इकाइयां संबद्ध या अधीनस्थ कार्यालय सहित स्वच्छता शपथ और कई अन्य गतिविधियों के साथ राष्ट्रपिता को अपनी श्रद्धांजलि देंगे और विशेष अभियान 3.0 की शुरुआत के साथ स्वच्छता ही सेवा कार्यक्रम का समापन होगा।